
PËR NJË NDRYSHIM NË VENDIMIN NR. 431, DATË 11.7.2007 TË KËSHILLIT TË MINISTRAVE “PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE, SHTETËRORE, QË TRANSFEROHEN NË PRONËSI OSE NË PËRDORIM TË BASHKISË GRAMSH, TË QARKUT TË ELBASANIT”

Në mbështetje të nenit 100 të Kushtetutës dhe të neneve 8 e 8/a të ligjit nr. 8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave
VENDOSI: 

1. Revokimin e kalimit të së drejtës së pronësisë për bashkinë Gramsh dhe heqjen nga lista, që i bashkëlidhet vendimit nr. 431, datë 11.7.2007 të Këshillit të Ministrave, përkatësisht, të pronave me numrat 26 dhe 31, sipas formularit që i bashkëlidhet këtij vendimi. 
2. Kalimin në përgjegjësi administrimi të Ministrisë së Shëndetësisë, për Drejtorinë e Shëndetit Publik, Gramsh, të pronave nr. 26 dhe nr. 31, për shërbimin shëndetësor parësor Gramsh, sipas formularit që i bashkëlidhet këtij vendimi. 
3. Ngarkohen Ministri i Brendshëm, Ministri i Shëndetësisë dhe Kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi pas botimit në Fletoren Zyrtare. 

